09/07/2019 | Administración LocalMunicipal
Oleiros
Secretaría Xeral
Anuncio de modificación das áreas de goberno

A N U N C I O Polo Concello Pleno, en sesión extraordinaria celebrada o día 27 de xuño do 2019, tomouse coñecemento do Decreto da Alcaldía número 2019002612, do 19 de xuño, que se transcribe e se publica en virtude do estabrecido nos artigos 9 da Lei 40/2015, do 1 de outubro, de Réxime Xurídico do Sector Público e artigos 43, 44 e 114 e seguintes do Real Decreto 2586/1986, do 28 de novembro: “Ángel García Seoane, alcalde do Concello de Oleiros, dito esta resolución que se apoia nos antecedentes de fundamentos de Dereito que de seguido se expoñen: Por Decreto da Alcaldía n.º 2.585/15, do 18 de xuño, acordouse por esta Alcaldía a creación das áreas de goberno en virtude do disposto nos artigos 43.3 e 45 do Real Decreto 2568/1986, do 28 de novembro (ROF). Dito decreto foi obxecto de modificación polo decreto da Alcaldía 2759/2015 de 7 de xullo, En virtude de competencia atribuída a esta Alcaldía nos artigos 21.1 a) da Lei 7/1985, do 2 de abril, e art.41.2 do ROF, RESOLVO: PRIMEIRO.–Modificar o Decreto da Alcaldía n.º 2.759/2015 do 7 de xullo, creándose as seguintes áreas de goberno local, que poderán ser obxecto dunha delegación de conformidade co disposto no ROF, e que comprenden os correspondentes sectores de actividade: 1. Área de Presidencia. Baixo a dirección da Alcaldía, correspóndelle a coordinación dos diferentes servizos municipais, o planeamento urbanístico, agás os actos concretos que se delegan, a política de comunicación e relacións institucionais, a xestión das políticas de calidade do Concello, a contratación administrativa de expedientes que superen os 100.000 € mailo IVE, así como todas aquelas materias non asignadas expresamente a outra área de goberno. Incorpora tamén esta área o control da xestión municipal.2. Área de Economía e Facenda Ocúpase esta área, na materia de economía e facenda, da xestión económica do Concello, seguimento e control dos orzamentos, xestión económica e financeira da administración, seguimento e control de investimentos, preparación dos orzamentos, xestión de pagamentos e cobros, xestión tributaria e de recadación, política fiscal e preparación de ordenanzas fiscais.3. Área de Interior, novas tecnoloxías da información, Seguridade Cidadá, Sanidade e Consumo A esta área correspóndelle dentro do eido organizativo, os aspectos relativos á organización administrativa do Concello e ós métodos de traballo, a coordinación do funcionamento da Administración municipal, o padrón municipal e estatística. A esta área correspóndelle tamén a xestión da seguridade cidadá, control e ordenación do tráfico en vías urbanas, protección civil e Policía Local, o exercicio das competencias municipais en materia de transporte e mobilidade, incluída as autorizacións de transporte de viaxeiros en autotaxis, a xestión dos cemiterios municipais, a utilización da vía pública para o uso común especial por terceiros así como realización de espectáculos públicos e actividades recreativas, limpeza de fincas e tenencia de animais potencialmente perigosos. Tamén o impulso e difusión das novas tecnoloxías. No campos de sanidade intégranse as políticas municipais de protección da salubridade pública en uso das competencias que atribúe ó municipio a normativa sectorial, control sanitario de establecementos (alimentos e bebidas), parcelas e edificacións. A atención que corresponda as persoas consumidoras.4. Área de Urbanismo Esta área comprende a xestión das competencias municipais sobre a ordenación do territorio e o urbanismo, tramitación de planes e instrumentos de ordenación urbanística, xestión urbanística, concesión de licenzas urbanísticas e de actividades, disciplina urbanística, redacción de instrumentos de ordenación urbanística, concesión de licenzas para o exercicio de actividades e exercicio en xeral, das competencias en materia de disciplina urbanística que as normas en vigor outorgan ós municipios. Tamén a xestión do catastro.5. Área de Recursos Humanos, cooperación e participación cidadá e comunicación. Correspóndelle a xestión do persoal do Concello, a axilización da tramitación de procedementos e a política de información ó cidadá, así como a xestión da participación destes na vida municipal, a cooperación ó desenvolvemento e solidariedade. Tamén a comunicación.6. Área de Obras Públicas e Medio Ambiente, Servizos e Parques e Xardíns. Correspóndelle a planificación das obras municipais, a preparación dos planes de obras e a aprobación de proxectos de obras, a xestión das expropiacións, agás cando se utilice o sistema de expropiación para a execución das determinacións do planeamento urbanístico, conforme ao disposto na Lei do Solo de Galicia, o medio ambiente, a xestión dos vertidos e a xestión da utilización do subsolo da vía pública para a instalación de servicios. Esta área xestiona os servizos básicos municipais, ciclo da auga, limpeza de vías públicas, alumeado público. Inclúese o mantemento de vías públicas e infraestruturas urbanas (mobiliario urbano, redes de servizos.), a inspección e control de servizos públicos que se prestan a través de terceiros, o mantemento e conservación de parques, xardíns e zonas verdes, así como o mantemento de edificios e instalacións municipais.7. Área de Servicios Sociais. Esta área xestiona as políticas municipais de prestación de servicios asistenciais ós cidadáns, de atención ás situacións de marxinación e exclusión social, medidas de integración social, política de inmigración, muller e atención á terceira idade, políticas de igualdade efectiva, participación cidadá, así como os programas de voluntariado. Tamén, a política municipal de vivenda con protección pública.8. Area de Cultura, Deportes, Ensino, Promoción Económica, Formación e Emprego, Xuventude e Normalización Lingüística. Esta área comprende a xestión das competencias municipais relativas a todos os servizos de relacionados coa promoción e fomento da cultura, o arte, as bibliotecas, o deporte, a educación, a xuventude, a política lingüística, a formación profesional e a prospección e promoción de emprego; incluíndo tanto o deseño e execución das políticas municipais a seguir nestes eidos como a elaboración da programación anual de actividades e servizos na que se plasmen ditas políticas, e a súa á execución material. A promoción económica e o desenvolvemento local integran as políticas públicas tendentes á dinamización e potenciación da vida económica local, o deseño de plans estratéxicos de desenvolvemento económico, a planificación económica, a fixación de obxectivos para a promoción de actividades económicas no Concello, as relacións cos axentes sociais na procura de políticas integrais de desenvolvemento e o fomento de actividades económicas a través da cooperación pública en plans e en xeral aquelas políticas públicas que propugnen e incentiven o desenvolvemento de sectores produtivos e de actividades económicas para un desenvolvemento axeitado da vida económica do municipio. Integrase nesta area a xestión de feiras (a do mel e as tradicionais) e tamén a xestión de mercados e a venda ambulante. Tamén correspóndelle a xestión das políticas municipais en materia de turismo e no eido do ensino, a xestión das escolas municipais. SEGUNDO.–Corresponderá á Alcaldía, a través da área de Presidencia e coa colaboración de 1.ª e 2.ª tenencias de alcalde, a coordinación do funcionamento das áreas municipais, así como a resolución dos conflitos positivos ou negativos que xurdan sobre a adscrición a unha área determinada dunha concreta materia. TERCEIRO.–Contra este acordo, por ser un acto que pon fin á vía administrativa, poderá interpoñer o recurso potestativo de reposición ante o mesmo órgano administrativo que a dita no prazo DUN MES, que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas (LPACAP). Tamén poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES, que comezarán a contar desde o dia seguinte ao da recepción da notificación, de conformidade co disposto na Lei 29/98, do 13 de xullo, da xurisdición contencioso-administrativa. Todo isto sen perxuízo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015, do 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros, 3 de xullo do 2019. O ALCALDE, Ángel García Seoane